**CQI เรื่อง** ให้คำปรึกษาคู่ของหญิงตั้งครรภ์ที่มาฝากครรภ์รายใหม่

**1. ชื่อผลงาน** ให้คำปรึกษาคู่ของหญิงตั้งครรภ์ที่มาฝากครรภ์ รายใหม่

**2. คำสำคัญ** คู่ของหญิงตั้งครรภ์ที่มาฝากครรภ์ รายใหม่

**3. สรุปผลงานโดยย่อ**

ตามนโยบายการป้องกันการถ่ายทอดเชื้อเอชไอวีจากแม่สู่ลูก รพ.จอมพระเริ่มให้บริการปรึกษาแบบคู่ ในหญิงตั้งครรภ์ที่มาฝากครรภ์รายใหม่ ตั้งแต่ปี. 2555 โดยบูรณาการร่วมกัน3หน่วยงานในโรงพยาบาล ประกอบด้วย คลินิกดูแลผู้ติดเชื้อเอชไอวี/ผู้ป่วยเอดส์ งานฝากครรภ์ และห้องคลอด ดูแลผู้ป่วยโดยทีมสหวิชาชีพ หญิงฝากครรภ์รายใหม่ จะได้รับคำปรึกษาและตรวจเอชไอวีพร้อมคู่ ทุกรายโดยสมัครใจ ถ้าพบหญิงฝากครรภ์ติดเชื้อเอชไอวี จะได้รับยาต้านไวรัสเอดส์ตามเกณฑ์ ก่อนคลอด และขณะเจ็บท้องคลอดทุกราย **ส่วนคู่ของหญิงฝากครรภ์** ถ้าพบติดเชื้อเอชไอวี ส่งต่อคลินิกดูแลผู้ติดเชื้อเอชไอวี เพื่อรับยาต้านไวรัสเอดส์ตามเกณฑ์ ได้รับความรู้เรื่องโรค การดำเนินโรค การป้องกันการแพร่เชื้อและวิธีปฏิบัติตัวที่ถูกต้อง ได้รับความรู้แนวทางการดูแลหญิงตั้งครรภ์ที่ติดเชื้อเอชไอวีก่อนคลอดได้ถูกต้อง จะส่งผลให้เกิดการป้องกันและลดการถ่ายทอดเชื้อเอชไอวีจากแม่สู่ลูกได้

ผลการดำเนินงาน

1.ตารางข้อมูลการให้คำปรึกษาหญิงฝากครรภ์รายใหม่และตรวจเลือดเอชไอวี

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| เป้าหมาย | ปี55 | | | | ปี.56 | | | | ปี.57 | | | |
| จำนวนราย | พบHIV | รับยาต้านไวรัส | % | จำนวนราย | พบHIV | รับยาต้านไวรัส | % | จำนวน ราย | พบHIV | รับยาต้านไวรัส | % |
| -หญิงฝากครรภ์ราย ใหม่ตรวจเอชไอวี | 266 | 0 | 0 | 0 | 300 | 2\* | 2 | 100 | 264 | 3\* | 3 | 100 |
| -คู่หญิงฝากครรภ์ราย ใหม่ ตรวจเอชไอวี | 52 | 0 | 0 | 0 | 114 | 1 | 1 | 100 | 124 | 2 | 2 | 100 |

**4.ชื่อและที่อยู่ขององค์กร** คลินิกดูแลผู้ติดเชื้อเอชไอวี ,คลินิกฝากครรภ์และห้องคลอด ของ รพ.จอมพระ จ.สุรินทร์ โทรศัพท์ 044-581103 ต่อ 111

**5.สมาชิกในทีม** ทีมสหวิชาชีพ คลินิกดูแลผู้ติดเชื้อเอชไอวี/ผู้ป่วยเอดส์ ,คลินิกฝากครรภ์และห้องคลอด

**6.เป้าหมาย**

1.ร้อยละคู่ของหญิงฝากครรภ์รายใหม่ได้รับคำปรึกษาและตรวจเอชไอวี ร้อยละ80

2.ร้อยละคู่ของหญิงฝากครรภ์ที่ติดเชื้อเอชไอวีได้รับคำปรึกษาและตรวจเอชไอวี ร้อยละ 100

**7.ปัญหาและสาเหตุโดยย่อ**

ในปี. 2555 - 2556 พบว่า หญิงฝากครรภ์รายใหม่ ส่วนใหญ่จะมากับมารดาหรือมาคนเดียว เมื่อตรวจพบเชื้อเอชไอวี บางรายไม่เปิดเผยผลเลือด คู่ไม่ได้ตรวจเลือด ไม่รู้วิธีปฏิบัติตัวที่ถูกต้อง ไม่เข้าใจวิธีการดูแล

หญิงตั้งครรภ์ที่ติดเชื้อเอชไอวี เสี่ยงต่อการเกิดการถ่ายทอดเชื้อเอชไอวีจากแม่สู่ลูกได้

**สิ่งที่ได้พัฒนา**

1.มีการประชาสัมพันธ์การให้คำปรึกษาแบบคู่ในหญิงตั้งครรภ์ที่มาฝากครรภ์รายใหม่ ผ่าน อสม. ที่มาส่งข้อมูลหญิงตั้งครรภ์ในเขตรับผิดชอบ โดย เน้น ฝากครรภ์ก่อน 12 สัปดาห์เพื่อให้การเข้าถีงบริการได้รวดเร็วขึ้น

2.เมื่อหญิงตั้งครรภ์มาฝากครรภ์จะได้รับการตรวจร่างกาย ประเมินสภาพ ความต้องการและปัญหาสุขภาพอย่างครบถ้วน ตามแนวทางปฏิบัติ และคู่ของหญิงฝากครรภ์ก็จะได้รับคำปรึกษาและตรวจเอชไอวี โดยสมัครใจ

เช่นเดียวกัน

3.หญิงฝากครรภ์รายใหม่พร้อมคู่จะได้รับความรู้เพิ่มจากโรงเรียนพ่อแม่

4.หญิงฝากครรภ์ที่ติดเชื้อเอชไอวีจะได้รับคำปรึกษาก่อนการเริ่มยาต้านไวรัสเอดส์จากเภสัชกรที่ดูแลคลินิกทุกราย เพื่อเตรียมความพร้อมก่อนการเริ่มยาต้านไวรัสเอดส์

5.หญิงฝากครรภ์ที่ติดเชื้อเอชไอวี ที่รับยาต้านไวรัสเอดส์จะได้รับการประเมินความสม่ำเสมอ(Adherence) การกินยาต้านฯ จากเภสัชกรก่อนรับยาทุกครั้ง

6. คู่ของหญิงฝากครรภ์ที่ติดเชื้อเอชไอวีจะได้รับการดูแลจากคลินิกดูแลผู้ติดเชื้อเอชไอวี/ผู้ป่วยเอดส์ดังนี้

-ได้รับการรักษาด้วยยาต้านไวรัสเอดส์ตามเกณฑ์

- ได้รับความรู้เรื่องโรค การดำเนินโรค การป้องกันแพร่กระจายเชื้อและวิธีปฏิบัติตัวที่ถูกต้อง

- ได้รับความรู้วิธีการดูแลหญิงตั้งครรภ์ที่ติดเชื้อเอชไอวีที่ถูกต้อง

- ได้รับข้อมูลแหล่งช่วยเหลือด้านสังคมสงเคราะห์และการออกใบรับรองแพทย์ประกอบขอการช่วยเหลือ

- หญิงฝากครรภ์ที่ไม่ได้มาพร้อมคู่จะได้รับคำปรึกษา เน้นความสำคัญของการให้คำปรึกษาคู่และนัดคู่ให้มารับบริการครั้งต่อไป

- กรณีผู้ป่วยไม่มาตามนัด มีการติดตามโดยตรงทางโทรศัพท์ ผ่านอสม. และรพ.สต.

8.**การวัดผลและผลของการเปลี่ยนแปลง**

|  |  |  |  |  |
| --- | --- | --- | --- | --- |
| **เป้าหมาย** | **ปี.2555** | **ปี.2556** | **ปี.2557** | **ปี.2558**  **1ต.ค.57 – 28 ก.พ.58** |
| 1.ร้อยละคู่ของหญิงฝากครรภ์รายใหม่ได้รับคำปรึกษาและตรวจเอชไอวี ร้อยละ80 | 19.54 | 38 | 46.97 | 50 |
| 2.ร้อยละคู่ของหญิงฝากครรภ์ที่ติดเชื้อเอชไอวีได้รับคำปรึกษาและตรวจเชื้อเอชไอวี ร้อยละ 100 | ไม่พบHIV | 50 | 66.67 | ไม่พบHIV |
|  |  |  |  |  |

**\*ข้อมูลปี. 2558** (1ต.ค.57-28 ก.พ.58) หญิงฝากครรภ์รายใหม่ **84** ราย ไม่พบติดเชื้อเอชใอวี คู่ของหญิงฝากครรภ์ตรวจเอชไอวี **42** ราย **คิดเป็นร้อยละ 50** ไม่พบติดเชื้อเอชไอวี และ มีรับ Refer หญิงตั้งครรภ์ที่ติดเชื้อเอชไอวี จากรพ.อื่น ที่รับยาต้านไวรัสเอดส์มาต่อเนื่อง เพื่อรอคลอด 1 ราย คู่อยู่ต่างจังหวัด ยังไม่ทราบผลเลือด

**9.บทเรียนที่ได้รับ**

1.การทำงานแบบบูรณาการร่วมกันระหว่างหน่วยงานและทีมสหวิชาชีพในโรงพยาบาล ทำให้ทีมมีความเข้าใจกระบวนการดูแลผู้ป่วยเป็นแนวทางเดียวกัน

2.ทีมสหวิชาชีพดูแลผู้ป่วยอย่างต่อเนื่องทำให้ผู้ป่วยมั่นใจในมาตรฐานการบริการ

3.หญิงตั้งครรภ์ที่ติดเชื้อเอชไอวี รายหนึ่ง บอกว่ารู้สึกอบอุ่นใจเมื่อมาฝากครรภ์ที่นี่ เพราะผู้ให้บริการทุกคนไม่แสดงอาการรังเกียจผู้ป่วยที่ติดเชื้อเอชไอวี